prehod.omda.bg - Бюлетини на БПЛ - Седмична поща - 25 - 29.07.1994\nСЕДМИЧНИ ПРЕСКОНФЕРЕНЦИИ НА ПОЛИТИЧЕСКИТЕ ПАРТИИ И ОРГАНИЗАЦИИ\nРедовна пресконференция на Българска партия Либерали\nРедовен брифинг на БББ\nРедовен брифинг на КФ\nРедовна пресконференция на ХАП\nРедовна пресконференция на БЗНС - оранжев\nПресконференция на ЦНП и СД\nУчастват: Еленко Божков, Михаил Шишков, Борислав Цеков, Даниела Михалкова,\nМИХАИЛ ШИШКОВ: Част от състава закъсняхме, тъй като провеждахме една от вече редовните срещи с нашите потенциални партньори, за което ще стане дума по-късно.\nКакви теми предлагаме на вашето внимание днес:\nПърво, промените в Закона за съдебната система, за които ще говори г-н Борислав Цеков.\nВтора тема - новите атаки срещу Кинтекс. Г-н Божков ще осветли проблема.\nТрета тема - СДС в момента.\nЧетвърта тема - кратко информационно съобщение за водените разговори с нашите потенциални партнори.\nПета тема - участие на БПЛ и на други формации в Конгреса на ЛИ през м. септември. Ще ви запознае г-н Борислав Цеков - завеждащ отдел "Международни връзки" на партията.\nШеста тема - информация за взаимоотношения на местната изпълнителна власт с младежка организация в гр. Плевен.\nИ накрая - информационно съобщение.\nВъпрос от залата: Терминът „информационно“ съобщение не с ли от познатия ни служебен език?\nМИХАИЛ ШИШКОВ: Добре, аз започвам с кратка информация - ще ви уведомя, че това е последният ни редовен брифинг преди ваканцията и ще се видим на редовен брифинг чак на 14 септември. Така че последната тема вече отпадна. Давам думата на г-н Борислав Цеков.\nБОРИСЛАВ ЦЕКОВ: След като в последните две години станахме свидетели на общата безотговорност на парламентарните политически сили, които с цената на конституционно нарушение, неприемайки предвидените в Конституцията закони в съответния срок, превърнаха съдебната власт в заложник на конюнктурно-политически съображения, на борби за надмощие, естесвено ние от тази гледна точка приветстваме примането на новия устройствен Закон за съдебната власт. Той е в сила. Някои негови разпоредби предизвикаха спорови и дискусии, подкрепени с повече или по-малко основателни аргументи.\nНие се радваме, че беше задвижен съответният институционален механизъм за разрешаването на тези проблеми - сезиран е Конституционния съд и рано или късно, а ние се надяваме възможно по-скоро, ще има еднозначно решение в една или друга посока, което ще бъде задължително за всички.\nТова, което ни безпокои сериозно е поведението на част от членовете на Висшия съдебен съвет, някои висши съдебни магистрати, с което поведение те подронват не само авторитета, но и стабилитета на съдебната власт и нека не ви звучи пресилено, но изявления и декларации, които създават очаквания и нагласи в обществото за възможен разкол или котерийни борби по върховете на съдебната власт, представляват пряка заплаха за националната сигурност на страната. Заплаха на страната е, когато ти пряко или косвено с действия или изявления твърдиш, че е възможно при определени условия една от трите власти в страната да бъде разцепена. Това е, което ни безпокои и ние бихме призовали господата - членове на Висшия съдебен съвет, да осъзнаят отговорността си и да изчакат и да защитават твърдените от тях права по предвидения в Конституцията и законите на страната ред.\nМИХАИЛ ШИШКОВ: Да преминем към другата тема. Г-н Божков.\nЕЛЕНКО БОЖКОВ: Аз няма да направя нищо друго, освен да ви върна към едно изказване на Петко Симеонов, в което ставаше дума за девет точки, с които групата "Кинжал" определяше своите бъдещи действия. Ако си спомняте, четвърта точка от тези намерения на "Кинжал" гласеше: "Недопускане съживяването на военната индустрия, на военно-промишления комплекс и на търговията с оръжие". В последните дни отново се разшумя. Това е статията в немското списание "Фокус". Много се разшумя около българската държавна фирма, която търгува с оръжие - "Кинтекс". Няма да ви връщам на темата. Това е една версия за това, че българската фирма е била посредник при изнасяне на Плутоний 239. Това е поредният удар срещу българската военна търговия със специални изделия /така, както е прието да се нарича/, към фирмата "Кинтекс". Това е удар преди всичко върху престижа на България, защото сега, когато след футболното първенство рейтингът в положителен смисъл или положителният имидж на България се покачи, германското списание излиза с тази статия, в която, очевидно, за пореден път се вижда, че е съшита с бели конци и е поръчана отвън. Генералният директор на "Кинтекс" вчера опроверга чрез средствата за масова информация писаното в немското списание "Фокус", но това, както виждаме, отново не е достатъчно, за да може да се спре поредната журналистическа атака срещу "Кинтекс". Ако си спомняте, имахме септември 1993 г., април 1994 г. отново бяхме свидетели чрез средствата за масова информация на една такава атака. Това е очевиден стремеж да се доразруши българския пазар. Фирмата, която през 1990 г. имаше 100 млн. долара печалба, 1991 г. имаше 133 млн. долара печалба, 1992 г. имаше 127 млн. долара печалба, сега не може и не й се разрешава да направи тези 40 млн. долара, на които разчита тази година, за да съживи заводите в Казанлък и в Сопот и да може те да изплатят заплатите на своите хора, да изплатят половинмилиардните си дългове към Енергетиката и изобщо да започнат една нормална индустриална дейност. Към това нещо не можем да направим нищо друго, освен да препоръчаме много настоятелно на правителствената комисия, което ние ще направим по съответния ред и на правителството да се заеме с опровергаването на тези слухове в чуждите списания, защото когато онзи ден генералния директор на "Кинтекс" потърсил съдействието на правителството, те казали: "Е, какво, пишат си някакви журналисти". Пишат си някакви журналисти, обаче виждате, че със 70 % е спаднала печалбата на "Кинтекс" в сравнение с 1991 г. Виждате как се разрушава българския пазар за оръжие и специална техника. И тук правителството би трябвало така, както правят правителствата на Чехия и Полша при посещения на правителствени делегации, ръководители на правителства и посещения в други държави да се бори за интересите на нашата страна и за интересите на монопола, който имахме ние като четвърта по износ държава навремето в търговията с оръжие. За съжаление, обаче, това не се прави, а "Кинжалите" продължават да осъществяват една по една своите точки, което е най-малко в интерес на нацията. Благодаря ви.\nМИХАИЛ ШИШКОВ: Третата тема, която обявихме - СДС. Нашата позиция е позиция не на аналитичен институт и прогностичен институт. С две думи, това, което ние като партия и нашият председател редовно го казваше тук, стана. Хайде, не е станало 100 %, а 90 %, но консервните термини вече се употребяват -хладилниците, отлюспването... Виждате, че в организационния речник на една политическа коалиция терминът "замразен" вече доби гражданственост и е протоколиран. И то, за жалост, срещу една партия с действително присъствие в политическия живот. Това, от една страна, е абсурдно, а от друга - логично. Толкова за СДС сега. СДС - утре или в други ден сигурно ще бъде още по-интересен обект за анализ и наблюдения.\nЧетвърто, за разговорите, които имахме с нашите потенциални партньори преди малко. Мога да ви кажа от името на нашата партия, че това бяха едни задълбочени, конструктивни разговори, които многоаспектно третираха проблема на ситуацията в страната - политическата, икономическата и като цяло социалната. Бяха предприети конкретни стъпки от гледна точка на вербалния текст на разговорите за работни преговори през м. август с тенденцията да се отиде вече към документиране на нещо по-определено. Партнорите са същите, които бяха и миналия път. Нас ни радва сериозното съвпадение в програмно-целевите ни документи с тези на БСДП и някои други партньори. Бихме желали в преговорите да наложим да доминира нашата концепция, в която е разработен и проблема за националната сигурност. Бихме желали да дадем акцент повече в политическото поведение по-нататък на проблемите на Българската православна църква и нейната консолидация. Желаем да бъде наблегнато на реституцията на труда на българския гражданин в законите за приватизацията и в нормативните документи за приватизацията. Ние сме доволни от разговорите, които се проведоха днес. Днес имахме работна среща с представителите на БСДП, с представителите на ГОР, с представителите, всъщност с лидерите на АСП и с представители на ЗП. Това бяха субектите, с които проведохме среща.\nИ сега по петата тема г-н Борислав Цеков ще даде информация за бъдещото ни участие в Конгреса на ЛИ.\nБОРИСЛАВ ЦЕКОВ: Само с две изречения, за да пристъпим към евентуалните въпроси.\nВ качеството си на наблюдател на работата на всички форуми на ЛИ нашата партия преди няколко седмици получи официална покана от генералния секретар и президента на Интернационала. Конгресът ще се проведе от 8-ми до 11-ти септември в Рейкеявик, Исландия. Общият надслов на работата там и на дискусионните семинари, които ще се проведат, е: "Безработицата и бедността -опасност за свободата". Основни докладчици по темата ще бъдат министър-председателите на Канада, Финландия, президентът на Хондурас. Ще встъпи официално в длъжност и новият президент на Интернационала сър Дейвид Стиил. Освен това, от чисто организационните въпроси ще бъдат приети, както ни съобщават с официалния протокол от заседанието на Изпълнителния комитет на Интеранционал, за пълноправно членство Хърватската социал-либерална партия, Кипърската либерална партия, Либералният съюз на Куба, а за наблюдател ще бъде приета и Либералната партия 1993 на Румъния. За съжаление, на този етап нито една от либералните формации в България не е стигнала до етапа на пълноправно членство в структурите на Интернационала.\nВесела Донева: Защо ни съобщавате това? Нещо изключително ли е? Стъпка ли е към приемането ви в Либералния Интернационал?\nБОРИСЛАВ ЦЕКОВ: Ние не участваме за пръв път в такъв форум. Ноември месец миналата година беше световната конференция на Интернационала в Будапеща. Това е обичайна практика.\nЕЛЕНКО БОЖКОВ: По принцип практиката е да се канят всички организации, които са гости, членове, наблюдатели и които кандидатстват за редовни членове на ЛИ. Ние сме подали документи, както знаете, още януари '93 година за членство в ЛИ. Процедурата по разглеждането на нашите документи беше открита на Бюрото на ЛИ, което се проведе в София миналата година и оттам-нататьк нещата, за съжаление, не напредват достатъчно бързо, но нашето участие на Конгреса на ЛИ, където сме поканени, за нас е едно сериозно поощрение.\nВесела Донева: А знаете ли кои други партии са поканени от България?\nЕЛЕНКО БОЖКОВ: С удоволствие научих от радиото, че е бил поканен г-н Д.Луджев от ЦНП в същото качество, в което сме поканени и ние. На нас ни е приятно, че ще бъдем с една сродна формация заедно на Конгреса на ЛИ. Очакват се още, положително, и радикаддемократите, които са в същата фаза, в която сме и ние по отношение на приемането за редовно членство в ЛИ.\nВесела Донева: Защо Куба ни изпреварва? По-либерални ли са там либералите?\nБОРИСЛАВ ЦЕКОВ: Това е една политическа формация, която е в изгнание. Централата й се намира в Мадрид. Естетсвено, политиците, които формират ръководството на Интернационала от 2-3 години се опитват да подкрепят с необходимите ресурси и морална подкрепа тази формация. Между другото, по тази причина президентът на тази формация е и вицепрезидент на ЛИ. Тя участва, доколкото ми е известно, активно в работата на Изпълнителния комитет, така че е напълно логично от тази гледна точка те да бъдат приети преди някоя българска формация. Вече чисто политико-практическите аспекти на този въпрос - това доколко либералната политика е осъществявана адекватно от своите носители в България - е въпрос, по който може да дискутира не на пресконференция.\nВъпрос: Коя от трите партии ще излезе в изгнание?\nБОРИСЛАВ ЦЕКОВ: Е, да се надяваме, че дотам няма да се стигне. Ние бихме се радвали всички сериозни формации в България, които действително са носители на либералната политиха и идеология, да намерят своето място в структурите на този авторитетен международен форум. Аз тук веднъж съм имал възможността да подчертая, че един от критериите за приемане в ЛИ е не само чисто концептуалния аспект на нещата и чисто концептуалния образ на дадена политическа формация, но и нейното реално присъствие в структурите на законодателната и изпълнителната власт. Това е проблем, който до голяма степен, естествено, вълнува ръководството не само на ЛИ, а и на останали международни, междупартийни формации.\nЕЛЕНКО БОЖКОВ: Вторият принцип е това - или да си на власт, или да си в опозиция, ама баш в опозиция, т.е. в изгнание.\nМИХАИЛ ШИШКОВ: С няколко думи ше се опитам да привлека вниманието ви върху последния проблем. Той касае принцип на отношение на власт към обществена структура, а този принцип не се ли реализира така, както го виждат демократичните сили, то не можем да говорим за нормално гражданско общество. Става дума за една организация - Съюз на демократичната младеж, която е със седалище в гр. Плевен. Не може да се каже, че това е местна организация, по-скоро е децентрализирана - т.е. седалището й е в провинциален град. Това е организация, регистрирана още 1990 г. месец май по Закона за лицата и семейството. Тя съществува още от декември 1989 и е един от учредителите на СДС в провинциални градове. После напусна много преди процесите за 1991 г. Тя не е сателит на БПЛ, а осъществяваше своята цел за съгласие между младите хора много преди да се заговори на институционално равнище. Тази организация премина през редица публични прояви, свързани с утвърждаване демократичните норми в нашето общество и най-вече касаещи младите хора. Има и национално присъствие в националната Кръгла младежка маса, в националния Младежки съвет и т.н. Тази организация успя да извоюва своите позиции в гр. Плевен преди всичко, успя да придобие чрез общинските органи една добра материална база, която със собствени средства в размер на няколкостотин хиляди лева и то за 4 години успя да възстанови ... И вече втора година изпълнителната власт в този град - Плевен - в лицето на кмета Александров се опитва да подтиска дейността на тази организация. Буквално казано - да я унищожи. Миналата година точно на 28 юли беше направен опит да се реализира чрез заповед изваждането на организацията чрез полиция. Тогава депутати от трите парламентарни групи подписаха подписка, с която обявиха акта на г-н Александров за недемократичен, антиконституционен и най-малкото говорещ за отношение на местната власт към организация, доказала демократично присъствие. Под обществения натиск тогава кметът си отмени заповедта, обявявайки я за незаконна. След това той заведе иск срещу тази организация по Закона за наемните отношения, който иск той няма да спечели, защото вече втора година тече процедурата и няма никакви шансове да спечели. Затова сега се отива към един ход, който наподобява начина, по който са взимани имотите от комунистите 1946-47-48 г. Той ще внесе утре в сесията на ОбС предложение сградата да се размени срещу апартаменти с друга организация. Т.е. той ще извърши процеура на продажба, което значи процедура на приватизация в изгода на трето лице. Самата организация също е завела молба за искане за закупуване на сградата, въпреки че едва ли на този етап има пари. Т.е. всички законови моменти са спазени. В допълнение от Закона за приватизацията в чл.4 е казано, че когато арендатор, наемател подаде предложение за приватизация - това поставя наемодателя в невъзможност да прекрати наемния договор. Сградата е придобита от общината преди повече от 12 г. с перфектна продажба- покупка, тя не е взета насила.\nПроблемът е, че в момента я използва църквата в Плевен, чиято е била сградата по-рано и е продадена от църквата на общината. Продадена е с писмо от тогавашния митрополит Калиник, срещу която са получени апартаменти. Използва се сесията от една страна като колетивен параван за реализация на щета на общината, а от друга страна се използва от отделни представители на църквата, по-скоро настоятелството на духовниците, за удар срещу тази организация, тъй като ако те не го направят утре, повече не могат да го направят.\nТази организация досега не е издигала проблемите до национално равнище. Мен ме упълномощиха като член на тази организация да поставя проблема на нашата пресконференция. Тя не е сателитна организация на БПЛ, нейният председател г-н Валентин Вълчев е член на ДП, така че не може да се говори за някаква сателитна организация.\nПросто бях длъжен и получих съгласие от моите колеги да ви запозная с този проблем.\nБлагодаря. Моля за въпроси по темите на пресконференцията!\nВесела Донева: Как точно се нарича тази организация, която, както казахте, не е сателитна на ЛИБЕРАЛИ, а има председател от ДП?\nМИХАИЛ ШИШКОВ: Сега ще Ви дам няколко примера точно на Вас. Тази организация нанесе няколко удара против конкретни противообществени действия на икономически групировки.\nВесела Донева: Извинете, Вие бяхте много обстоятелствен и подробен. Просто пропуснахте да кажете името й.\nМИХАИЛ ШИШКОВ: Да, ще Ви кажа името й и пример ще Ви дам. Тази организация се казва Съюз на демократичната младеж. Преди няколко месеца тя събуди обществеността и принуди министъра Босевски да включи парковете "Кайлъка" и "Скобелев" в защитените природни обекти и това на практика спря тяхната приватизация. И това тях не ги притеснява. Тази организация винаги е работила в услуга на обществения интерес. А подписка в подкрепа на искането беше подписана от всички депутати от Плевенски многомандатен район, в т.ч. и от СДС. Други въпроси по темите на брифинга?\nВъпрос: Бихте ли дали информация за здравословното състояние на г-жа Шаренкова?\nМИХАИЛ ШИШКОВ: Г-н Божков говори миналия път за това. Може би той ще каже нещо...\nЕЛЕНКО БОЖКОВ: Оправя се. Живот и здраве, на 14-ти септември тя ще е тук.\nВъпрос: Къде е г-н Симеонов?\nЕЛЕНКО БОЖКОВ: Той е в провинцията. Липсата ще бъде запълнена с присъствието му в периодичния печат. Това време, което той отсъства от сцената, той използва за писане на статии. Вие виждате, все по-често се появяват негови статии. Освен това, сега в парламентарната ваканция ще има време и за анализи. Ще можем да се огледаме назад, да видим що е Филип свършил и как ще я караме оттук-нататьк. Вероятно ще има доста неща и на г-н Симеонов, и на други наши представители, които ще се опитаме да кажем чрез медиите в този период. Времето той използва пълноценно в това отношение. Надяваме се да не ви липсва през парламентарната ваканция и след това да имате възможност да зададете въпросите си към него.\nМИХАИЛ ШИШКОВ: Имате думата за въпроси.\nВъпрос: Кажете все пак на "prima vista", то времето за анализи ще бъде по-късно, но тъй като имате опит - процесът на замразяване ще прерастне ли в процес на люспене? И намираме ли се в ситуацията от 1991 г. или няма да се стигне дотам?\nЕЛЕНКО БОЖКОВ: Ще се стигне до ситуацията от 1991 г. Ако говорим с тези булгарплодски термини - "замразяване", "отлюспване", но сега процедурата ще бъде по-бавна. Т.е. ще се минава през фазата "замразяване" като се отива към "отлюспване". Борбата за етикета ще бъде много силна. Аз не зная какво ще направи Ал. Йорданов тази събота и неделя, но той просто не трябва да се заблуждава, че съдбата му ще бъде различна.\nКаквото и да направи председателят на Народното събрание, той ще бъде изхвърлен. Каквито и декларации да прави.\nСъдбата на ОХДЦ, ако ви интересува, да речем - в двумесечен план, свързана със СДС, може да се каже, че тях ще ги оставят като резерва и когато започнат да се правят листите, ще ги изхвърлят назидателно, както БЗНС "Н.Петков" навремето 1991 г. изхвърлиха. Ще си оставят един-двама такива, просто назидателно да ги изхвърлят, за да уплашат другите. Дали Савов, Ал. Йорданов и ОХДЦ /не зная кой ще го представлява в отлюспения му вариант/ ще могат да се борят или дали ще се борят за името на СДС, аз мисля, че ще се преборят със същия успех, с който се преборихме и ние.\nМного важно ще бъде поведението на БСП по отношение на тези формации в следващите месеци, то ще бъде определящо.\nНе по-малко важно ще бъде нашето отношение - на старите люспи - към новите люспи. То също ще бъде определящо за развитието на политическия живот натам и според мен процесът е естествен, а дали този процес в СДС, не зная дали сте си задавали въпроса, ще провокира някакви процеси в БСП? Интересно е да се помисли върху това. Има някакви симптоми, ако следите събитията от последните седмици - те са свързани с това кога трябва да бъдат изборите. Т.е. някои процеси, които покрай Конгреса на БСП бяха малко туширани, сега покрай излизането на повърхността на разцеплението в СДС също ще бъдат активирани.\nИзползвам случая да ви кажа нещо, което Васил Михайлов твърди наляво и надясно, че 4 минус 2 не винаги било пo-малко от 4". Има много здраве. Винаги е. Значи, най-малко като се върнем на примера, който имаме от 1990 г. и 1991 г. Ето, тук срещу мен един бивш народен представител - г-н Михаил Михайлов. Той знае – 1990 г. ние взехме 36 % от гласовете. Паднахме, но с 36 %. СДС падна, но с 36 %. 1991 г. - СДС победи, но с 33 % и нещо.\nМИХАИЛ ШИШКОВ: И то при провалило се БСП в управлението тогава.\nЕЛЕНКО БОЖКОВ: Значи, отлюспването тогава на Петко Симеонов и Петър Дертлиев доведе до намаляване гласовете за СДС с 3 % и нещо. Така че има много здраве Васил Михайлов. От мене.\nАко аритметиката се потвърждава, а аз съм сигурен, че ще потвърди, няма начин СДС, както и да остане, в едни нови парламентарни избори да мине над 30 %. Във всички случаи СДС в едни нови избори ще бъде под 30 %. Прогнозата ми е за около 26 %. И то при добра кампания, ако съумеят да направят. С добра финансова помощ. И при осъществен план на "Кинжалите" при всичките му 9 точки.\nМИХАИЛ ШИШКОВ: Само две неща. Това може би е някаква нубийска методика на изчисляване на електоралното влияние. Най-общо можем да кажем, че в момента е започнал процес за разпадане на сегашното политическо пространство с тенденция на оформяне на ново. По-нататък процесите ще покажат. Но, за да приключим с консервната лексика, борбата, както каза г-н Божков, е за етикета. Дали етикета ще го вземе компотът във фризера или компотът на слънцето и оттам ще се определи кой ще има тези проценти или дали ще бъдат толкова. Други въпроси? ...\nДовиждане до 14-ти септевмри, ако не ни призове дълга да направим друг брифинг.\nЕЛЕНКО БОЖКОВ: Възможно е в случай, че този кораб със 300-те пастори и еди колко си тома литература бъде допуснат до Варненския залив да влезе, да се наложи БПЛ да реагира с местните си структури. И тогава ще търсим съдействието ви за отразяване на събитията, които положително ще са заредени с динамизъм -около 3 август във Варна. Но се надяваме, обаче, че българските власти няма да допуснат кораба изобщо до рейда на пристанище Варна. В противен случай ще трябва ние да го спираме.\nМИХАИЛ ШИШКОВ: Още веднъж благодаря.\nДата: 27.07.1994 час от: 12 до: 13\nВръзка с други събития: Замразяване на ДП от НКС на СДС, частични местни избори в Сандански и Велико Търново, 41 конгрес на БСП. Участници в събитието: Велислава Дърева, Чавдар Кюранов.\nЗасегнати лица и организации: БСП, ОСД, СДС, ДП, РДП, НС, Филип Димитров, Ахмед Доган.\nЗасегнати проблеми: Изграждането на ляв център като задача на БСП, възможности за разцепление на БСП, сделката по дълга като аргумент за отсрочване на изборите, процесите в СДС, въпроси, които ще бъдат дискутирани на предстоящия на 29 юли пленум на БСП.\nВ началото бе дадена думата на журналистите за въпроси към професор Кюранов. В отговор на въпрос за позицията на ОСД по въпросите, които ще се обсъждат на пленума на ВПС, насрочен за 29 юли, Ч. Кюранов съобщи, че очаква пленумът да се занимае основно с изработването на позиция на БСП по избирателната система за предстоящите избори. Според него, на пленума ОСД ще защитава становището , че провеждането на избори в срока, фиксиран в конгресната резолюция, е възможно само с едно насилване на технологичното време за избори. Кюранов изрази недоумението си от това, че , изработвайки становището си по избирателната система, БСП не е взела същото на потенциални свои съюзници. Още веднъж бе подчертано , че в случай, че изборите се проведат, ОСД ще направи всичко възможно те да бъдат спечелени от БСП.\nПредседателят на ОСД коментира възможноста за формиране на ново парламентарно мнозинство на основата на части от СДС и ОСД като " въпрос, който не стои пред ръководството на обединението.\nВ същото време, Кюранов допусна възможността за създаване на ново правителство на основата на съществуващото парламентарно мнозинство, след като сегашното изчерпи потенциала си.\nСпоред Кюранов СДС иска избори , за да ги загуби. Ф. Димитров иска избори , за да състави една нова партия след загубата им, заяви Кюранов. Същият изрази мнение, че могат да бъдат направени невероятни паралели между това, което е сега и българската политика в края на 40-те и началото на 50-те години.\nВ отговор на въпрос, Кюранов защити тезата за създаване на ляв център от БСП , без участие на социалистическата партия. Като средство за това бяха посочени местните избори. Според ОСД БСП трябва да гласува за кандидата на центъра". Според Кюранов подобна политика на социалистическата партия би създала едно доверие в центъра. Кюранов парира въпрос за възможността този център да започне да работи срещу БСП с факта , че членството на някои хора срещу БСП не им пречи да работят срещу нея. Според председателят на ОСД, убеждаването на гласуващите за БСП хора е начинът те да дадат гласовете си за кандидати на центъра при едни местни избори.\nВ отговор на въпрос, Ч. Кюранов квалифицира сделката по дълга като силен, но не най-силния аргумент за отсрочването на парламентарните избори.\nПредседателят на ОСД изрази съмнение, че след последните събития СДС може да се консолидира. Според него консолидацията на СДС, ако изобщо е възможна, може да стане само чрез избори.\nЧ. Кюранов изключи възможността БСП да се разцепи в близко бъдеще,в отговор на въпрос с подобно съдържание.\nСпоред В. Дърева становището на Кюранов за начина на подпомагане от БСП на изграждането на левия център е негово лично мнение. Официалната позиция на ОСД по този въпрос е : коалиция с центъра там, където е възможно. Като пример за подобно взаимодействие Дърева посочи Пловдив. Според нея именно с представителите на политическите сили подписали Конституцията могат да се поддържат контакти.\nВ отговор на въпрос "как ще постъпите при искане за сваляне на имунитета на А.Доган", В. Дърева заяви, че не мисли, че ще се стигне до подобен акт.\nСпоред Дърева най-опасно би било консолидация на СДС около Ф. Димитров и провежданата от него крайно реакционна дясна политика.\nУчастници в събитието: Жорж Ганчев, Петър Кацаров\nЗасегнати лица и организации: ЗП, АСП, БСДП, БСП, СДС, Г-13, ДПС, Каракачанов, Дертлиев, Симеонов, Кюранов.\nНа 25 юли по радио "Свободна Европа" е предавано двучасово интервю с Жорж Ганчев.\nПетър Кацаров - заместник председател на фирмените Бизнесбратства през изминалата седмица, е бил на два приема - иракският прием и този с Лех Валенса. На последния е разговарял на полски с г-н Валенса, диалогът бил превеждан на президента. След завършването му д-р Желев лично е поздравил г-н Кацаров.\nПетър Кацаров коментира данните, непубликувани до този момент, на Независимия социологически институт при БАН, където Бизнесблокът с 6.5 процента е на четвърто място, според мнението на анкетираните, в листата на политическите партии и организации.\nСпоред Жорж Ганчев БББ не е център, а алтернатива. Цел на Бизнесблока е еднонационална държава, икономически независима. В центъра има политически трупове, според Ганчев, поради липса на центристко прос¬транство. Председателят на Бизнссблока не желае да поема пасивите на Дертлиев, Петко Симеонов, Александър Каракачанов и други. Последните могат да съберат 4 процента и да получат 14 депутатски места, но това ще са 14 лидери с 14 програми - каза Жорж Ганчев.\nСпоред него БСП ще похарчи 300 милиона лева за предизборна кампания, а СДС, поради желанието си да е конкурентен на социалистите, се среща с Г-13. От групировката СДС ще взема пари за избори, а същевременно трябва да ги следи за закононарушения. Постъпката им Ганчев коментира като неправилна.\nЗа г-н Кюранов Жорж Ганчев смята, че няма смелостта да напусне БСП. Кюранов щял да търси лявоцентристко пространство и да се моли за избори другата есен. В левия център щели да влязат АСП, БСДП, ЗП и други. Непременно щял да се образува и десен център. Според Ганчев не се знае, дали народът ще гласува за един от двата бъдещи центъра.\nГолемите интереси на ДПС са в курортния и петролния бизнес, а аграрния е едва на трето място. Жорж Ганчев не желае азиатски имена в родината ни.\nДата: 25.07.1994 Участващи:\nСт. Радославов, Йорд. Нихризов, Анг. Ахрянов, Т.Дечев\n1. Заседание на НК на БСДП в Габрово на 30-31.07.94 г. - приемане на основните документи за бъдещата предизборна коалиция.\n2. Събитията в СДС.\n3. Коментар за проведените частични избори за кмет в с. Преселенци, община Генерал Тошево.\nСт. Радославов съобщи, че на 30-31.07.т.г.НК на БСДП ще проведе редовно заседание в Габрово, което ще се съчетае с честването на вр.Бузлуджа. Освен вътрешноорганизационни въпроси, НК на БСДП ще приеме три основни документа за бъдещата предизборна коалиция:\n- свързани с ценностната система на БСДП критерии за изграждането на политически съюзи;\n- проект за политическа декларация на коалицията;\n- организационен статут на коалицията.\nВ основата на този "Съюз за политическо взаимодействие" ще бъдат партиите от БСДС, БСДП,ГОР и ЗП, поясни г-н Радославов. Тази коалиция ще бъде изградена като алтернатива на двуполюсния модел със своите социалдемократически и либерални тенденции. В този смисъл г-н Радославов не вижда основания за идейно разминаване между БСДП и зелените или ГОР. На тази основа канят за участие в предизборна коалиция и други партии. БСДП продължава да провежда разговори за уточняване на бъдещите си коалиционни партньори.\nГлавният секретар на БСДП, г-н Радославов, направи анализ на развитието на СДС като политическа формация, за да обоснове тезата си за обективния характер на протичащите процеси на разцепление сега. Разпадането на СДС е неминуемо, заяви Радославов.\nТова, което тревожи социалдемократите, е възникването на вакуум в политическото пространство, който, ако не се запълни бързо, може да доведе до неблагоприятни последици за политическия живот. Именно с оглед да се избегне тази опасност БСДП бърза със създаването на алтернативната предизборна коалиция, каза г-н Радославов. Дали ще си партнират с партии от СДС, зависи само от тях, заяви Ст. Радославов.\nЧленът на ИБ на БСДП, г-н Теодор Дечев информира за нарушения по време на проведените частични избори за кмет в с. Преселенци, община Генерал Тошево на 26.06. и на 3.07.т.г. В изборите е участвувала като независим кандидат г-жа Слава Симеонова, член на БСДП. Тази госпожа "е била под домашен арест, охранявана от селския пазач" и на двата тура от изборите в селото. Г-н Дечев е получил в редакцията на "Св. народ" преди два дена жалбата от социалдемократите в Преселенци. Тя е била подписана на 5.07. и изпратена до районната прокуратура и до БСЧИ.\nЙордан Нихризов, в изпълнение на поетия от него ангажимент на конгреса на БСДП, отново декларира.че БСДП не съглашателства с БСП. Той потвърди съобщението във в."Новини", че предизборният център на габровските социалисти е подписал с другите местни партии, в това число и БСДП, споразумение за политическа толерантност.\nНормално е, обясни г-н Нихризов, БСДП да приема споразумения за толерантност, независимо откъде идва инициативата.\nУчастващи: Н. Генчев, В. Иванов\n1. Писмо на КФ до Главния прокурор с искане за съдебна квалификация на изявленията на Доган.\n2. Отношение към външнополитическата линия на президента.\n3. Отношение на КФ към дейността на Ив. Знеполски като министър.\n4. Предизборна коалиция.\nГ-н Николай Генчев формулира основната тема на днешния брифинг на КФ:"Въпросът за дивотиите на Ахмед Доган и българската политика". Той проследи хронологически действията на Доган от Втората нац. конференция на ДПС до последните му заплахи. Два дена след Кърджалийското изявление, ръководството на КФ изпратило писмо до Главния прокурор с искане за отнемане на депутатския имунитет на Доган. Това искане е било подкрепено официално от ОПТ, неофициално от СДС и е получило симпатиите на всички.\nКФ отново заявява, че Доган и ДПС са врагове на България, водят чужда политика и се целят по устоите на българската държавност: по националното ни единство и българската държавна сигурност. Парламентът, според проф. Генчев, е играчка в ръцете на ДПС, правителството, сформирано с мандата на ДПС, също мълчи, а извънпарламентарните партии са спомогнали за третата легализация на ДПС.\nДнес, заяви г-н Генчев, стои въпросът за политическата отговорност, което означава : "фактическа забрана на ДПС и съдебна квалификация на антиконституционните намерения и действия на Ахмед Доган". КФ настоява да се даде ход на искането им и Доган да отговаря пред съда като български гражданин. Според Н. Генчев опасност от разпалване на етническо напражение не може да възникне със забраната на ДПС, тъй като със спазването на Конституцията тези отношения могат да се регулират на нормална основа. Той вижда опасността в забавянето на тези мерки, което да даде възможност на ДПС да се организира на антибългарска основа и да се въоръжи.\nГ-н Генчев посочи като пример за подобна тенденция посещението на Доган при Кадафи. Що се отнася до твърденията на политически лидери, че за своите изявления Доган не може да бъде подведен под съдебна отговорност, проф. Генчев изрази различно мнение. - "когато лидер на политическа сила заявява, че ще организира бойкот по време на официална среща с партийния си актив, това вече не са приказки, а политическо действие."\nВъв връзка с дейността на министър Знеполски ръководството на КФ се е срещало и разговаряло многократно с него. Проф. Генчев обясни, че целта на културната реформа на Знеполски е спасяването на основните културни институции и прекратяване на разточителството в тази сфера. Според КФ идеята съдържа рационални момента, но подходът в реализацията й е неправилен. Н. Генчев смята, че министърът не е трябвало да започне с административно-финансови мерки, а да проведе широка обществена дискусия във връзка с необходимостта от реформата. Необходимо е било парламентарното обезпечаване на културната политика на Знеполски - като законова база с приемането на Закона за спонсорирането и като подкрепа на инициативата.\nКФ предлага на всички партии да се обединят в общ предизборен блок. Водили са разговори с БСП, БСДП, ГОР, ЗП, АСП, "либералите на П. Симеонов", с БББ, БЗНС. Те са за широка коалиция, основаваща се на политическия разум и за създаването на реална демократична алтернатива.\nДата: 26.07.1994 час от: 14 до: 15\nУчастници в събитието: Глушков, Спиров, Колев\nГ-н Глушков настоява Главна прокуратура да продължава работата си с Доган по повод на неговото изказване, във връзка с имунитета му. Никой нямал право да си играе с националната сигурност на страната и въпреки, че турският лидер бил курназ, той трябвало да си получи заслуженото, според ХАП.Това, разбира се, било отправено персонално към Доган, а за ДПС щяло да бъде по-добре, колкото се може по-бързо да се освободи от своя лидер, за да защитава наистина правата на българските турци.\nГ-н Глушков изказа своето безспокойство за разцеплението, което става в СДС.Двете тенденции, наблюдаващи се в съюза трябвало да прекратят битката помежду си и да се обединят или цивилизовано, без война да се разделят. Било по-добре електоратът да се разцепи сега, отколкото тези междуособици да продължат и в навечерието на изборите СДС да установи, че няма избиратели.\nИван Глушков уведоми присъстващите, че ФЦБ и ХАП са изпратили до БЗНС на Мозер официално предложение за политическо сътрудничество.Това представлявало тяхната крачка към изграждането на широко предизборно или следизборно обединение на некомунистичеките сили.При положение, че този сондаж не постигне успех на този етап, то ХАП може би щели да направят свои сметки за обединение с други сили. Изборите в град В.Търново били едно предупреждение към СДС, а и те самите останали изненадани от получилите се резултати там и от апатията на избирателите си. В ХАП вече си задавали въпроса, дали в следващите частични избори да не издигат самостоятелно своите кандидатури, заедно с ФЦБ. Имали намерение за в бъдеще техните кандидати да бъдат честни хора, които не са се компрометирали вече и не са учавствали в управлението, както Веселин Георгиев, който бил добър кандидат, но все пак е свързан с бившата власт на старата столица.\nТрудно можело да се каже, че предсрочните избори, искани от СДС, ще означават самоубийство за тях самите. Решението за това било взето на 6-та Републиканска Конференция на съюза и никоя от партиите в нея не можела да вземе самостоятелно решение тези избори да не се провеждат предсрочно. ХАП твърдо вярват, че такива избори през есента ще има, така че предложението на г-жа Мозер за подписване на споразумение за това било нереалистично.\nНа въпрос за центиската сила, г-н Глушков заяви, че такава на практика в нашата страна не съществувала и тези няколко десетки хора, обявяващи себе си за центристи не били забелязвани от избирателите.Доверието на хората към г-н Дертлиев значително намалявало и броя на привържениците на доктора останал незначим за изборния му успех. В края на срещата г-н Глушков увери присъстващите, че в началото на месец септември те ще могат отново да общуват с представителите на ХАП.\nДата: 27.07.1994 час от: 14 до: 15\nУчастници в събитието: Томов, Парамов\nЗа лидера на ГОР е очевидно, че парламента се разделил по отношение на външния дълг и ратификацията, а това обстоятелство само по себе си не било благоприятно за страната.В случая било много важно да се получи национален консенсус, защото сме се обръщали към 350 чужди банки, зад които стоят всички големи, развити държави. Изказването на г-н Костов и групата, искаща неприемане на споразумението за външния дълг, изложили пред парламента аргумента, че в сегашното състояние страната може да постигне по-добра сделка, но в ГОР твърдят, че това не е така.Г-н Томов категорично заяви, че ако сега сделката бъде отложена, до средата на другата година вноските по дълга не можели да бъдат изплатени, което реално обещавало сериозен международен шамар за страната. Отлагането с една година щяло да породи изолация на държавата от световните кредитни механизми. ГОР имали доста големи различия с г-н Костов по отношение на оценките за дълга в цифри. Ратифицирането да дълга трябвало да стане до края на седмицата, защото ако това не станело сега, ГОР предвиждат огромни загуби на пари и престиж за страната. Г-н Томов каза, че в икономиката са нужни структурни промени, а не форсиране.\nЗа г-н Томов СДС сега представлявали нещо като зелка, която е с тенденция да остане от нея само кочана, а БСП той оприличава на смокиня, която се спаружва и изсъхва. Това било постепенното и естествено разпадане на двуполюсния модел у нас.\nПоказателни за това били изборите в градовете Велико Търново и Сандански, където независимо от загубите на СДС резултатите и за БСП означавали загуба на електорат. Общите приказки на различни партии дразнели лидера на ГОР, който смята, че е дошло времето всеки да каже за какво се бори и какво защитава в тази страна, за да се спре тази еклектика в политиката, криеща се зад многото фрази на неговите колеги. ГОР предупредиха, че ако не се ратифицира споразумението, има вероятност инфлацията да добие невероятни размери и държавният бюджет да се издъни през месец октомври, за което г-н Томов вече уведомил премиера.\nУчастници в събитието: Стефан Николов, Минчо Коларски, Владимир Павлов, Боян Чуков\nЗасегнати проблеми: Младежка организация "Млада България".\nКонтакти с "Воля за България", ХДС, БСП.\nМнение на Стефан Николов за ЛКС.\nСпоред Стефан Николов стремежът да се вкара в политическия оборот на страната отдавна изхабени политически лица надали ще доведе до нещо съществено. Очакванията на "Нова България" са свързани с увереност, че българският политически живот ще бъде почистен, за дълго време, от тази рециклирана компания. Увереността е свързана с това, че като цяло българският народ много рядко грешал два пъти последователно. На въпроса какво мисли за новата парламентарна група /ЦНП и Сбор за демокрация/ лидерът на ПНБ каза: "Не знам какво ново създават, освен конгломерат на рециклиран политически боклук. Какво ще поправят - собствените си грешки ли?"\nПрез септември месец в Смолян ще се учреди младежка организация "Млада България". Идеята, за тази организация, е на смолянския регионален клуб на Нова България и е подкрепена от централното ръководство на партията. Стремежът им е да обхванат колкото се може по-широко младежката среда. Организацията ще е свързана тясно с ПНБ, но същевременно ще разполага с голяма автономност.\nПоредица срещи са проведени с "Воля за България". Ръководствата на двете организации са приели, като необходимост за страната активизирането на обща политическа дейност, а именно провеждане на политика за национално спасение. За сега става дума, уточни Стефан Николов, за координиране на усилията.\nСледващата седмица ПНБ ще проведе среща с Движение за гражданска инициатива на Собаджиев. През последните седмици са провели интензивни контакти с Християн-демократическия съюз /Светлана Спасова/, с БСП и с политически дейци, участващи в изпълнителната власт.\nРегионалните организации на "Нова България" продължават с провеждането на контакти с различни организации. Според Стефан Николов интензифицирането на контактите не е поради предстоящи избори, защото такива нямало да има тази година. На въпрос дали с "Воля за България" ще подпишат коалиционно споразумение председателят на ПНБ отговори, че е рано да се говори за ефективни политически коалиции, защото няма ефективни политически субекти. Може би след два-три тура на избори ще има. На този етап става въпрос за друг тип поведение - политически съюз за създаване на политика за национално спасение, който съюз не е коалиция - поясни г-н Николов.\nМиналата седмица във Варна се е състояла среща на клуб "Патриот", на която са присъствали Ст. Николов, М. Коралски, Вл. Павлов. Клубът е неформална организация, правещ неофициални срещи. Стефан Николов не е член на "Патриот". На последната среща на клуба е обсъдил обществено-политическия състояние в страната и са приети нови членове. През следващия месец се предвижда ново събиране на клуба.\nЛиберално-консервативният съюз съществува с две формации в него. Сега щял да се създава много бавно, за да не се накърни идейната му рамка. В началото, при създаването на ЛКС, са форсирали нещата, за да поп¬речат на ОФ-организациите, но сега това бързане не било нужно. На БПЛ и КФ били дали време да се ориентират в нещата, но времето вече е изчерпано и не се чувствали задължени по отношение на бившите си партньори. От ПНБ стоически понасяли хаотичното, непремерено поведение на Либерали и КФ. Проявили сериозно търпение, също изчерпало сс в последствие. Установили провокативно поведение в БПЛ и КФ. Между правенето на политика и обслужването на Желевски услуги били избрали второто. "Всеки с кръста си" - завърши Стефан Николов.\nУчастващи: Чакъров, Бенчев, Колев\nГ-н Чакъров изрази радост от това, че в тяхната организация няма бури и противоречия, като тези в СДС. Интересно било по какъв начин ще завършат тези процеси в съюза на Ф. Димитров. Заплахата, отправена от Доган била меко казано нахалство, още по-вече имайки се в предвид политическата сила която представлява.\nЛидерът на оранжевият съюз спомена, че се отдалечава от този на Мозер, основно в провеждането на ежедневната политика, защото докато те заемали твърда позиция по отношение на Доган, то БЗНС в това време водели разговори с ДПС в Ямбол. Ръководството на този земеделски съюз е взел решение да уточни окончателно до месец септември дали да продължава настояванията си за мечтаната от тях земеделска коалиция. БЗНС-оранжев искали да знаят точните граници в които евентуално ще се развива политиката на земеделското обединение, да "се види кой, кой е". Според оценката на земеделския доктор СДС в този си вид не може да представлява политически партньор за оранжевия съюз, поради принципните разлики между тях. Πри условие, че СДС се раздели на две, и едната половина предприеме умерена политика, близо до тази на оранжевата, тогава съществувала вероятност да се стигне до някаква форма на сътрудничество.\nСпоред БЗНС-оранжев, земеделските съюзи не бивало да разчитат на идеята за влизане в парламента самостоятелно, без участието на други земеделски сили. За това, те не искали да проиграят земеделския шанс с лека ръка и щели да продължат сондажите с Мозер, която за сега ги отхвърляла, но не се знаело дали след няколко месеца тя няма да промени отношението си спрямо БЗНС-оранжев.\nДата: 28/07/1994 час от: 11 до: 12\nУчастници в събитието: Димитър Луджев, Пушкаров, Д. Дамянова, Стефан Божилов, Велислава Гюрова, Руслан Семерджиев\n1. създаването на коалиция "Нов избор".\n2. формирането на нова парламентарна група.\nГ-жа Д. Дамянова запозна присъстващите с политическите принципи, от които ще се ръководи политическият съюз на Центъра за нова политика и Сбор за демокрация. Съюзът "Нов избор" е за многопартийна политическа система и против двуполюсния модел. Съюзът е за засилване на изпълнителната власт, президентската институция да получи правата, които да я превърнат в действен гарант на демокрацията, за смесена избирателна система със силен мажоритарен елемент, за либерална алтернатива. Г-н Пушкаров заяви, че политическият съюз ще се ръководи от следните принципни цели и необходимости:\n1. Трябва да се сключи национално споразумение за националните интереси.\n2. Коалиционната форма е неизбежна за прехода. Единственият възможен преход бил либералният, защото не е възможен ляв преход към пазарна икономика.\n3. Нови цели в управлението на България - според Пушкаров грешката на СДС е, че се отказа от крайните цели, а заложи на междинните.\n4. Да се заложи на защитата на гражданите, а не на интересите на партиите.\n5. Да се преодолее пълната липса на обществен контрол върху управлението.\nОсновните организационни принципи на новият съюз са следните:\n1. Притежава изчистена коалиционна форма.\n2. Намерението е да се създаде не временна структура до избори, а съюз с дълготраен живот.\n3. Договорът, с който се учредява съюза е обширен, точен и отворен и всеки, който приема принципите му може да влезе.\nРаботният политически орган се състои от 2 представители на партиите, които са председателят и зам.-председателят. Съюзът има политически консултативен съвет, чийто председател има мандат от 6 месеца и бива избиран на ротационен принцип. Всички въпроси, които са програмно установени, се решават с обикновено мнозинство. В организационният живот се запазвала "партийната линия от горе до долу". Като обща структура е възможно създаването на клубове по интереси, на симпатизанти и др. подобни. "Нов избор" има и Съвет на координаторите, който контролира и създава предизборни щабове. Създава се и обща парламентарна група, която ще бъде средство за защита на общи интереси.\nДепутатът Стефан Божилов информира, че новата парламентарна група ще се състои от 10 депутата, по 5 от двете партии. Всички документи били подготвени и се надяват през септември групата да бъде официално регистрирана. Новата ПГ ще се ръководи от двама съпредседатели /Луджев и Пушкаров/ и 2 заместник-председатели /Семерджиев и Ст. Божилов/.\nВ отговор на въпрос г-н Луджев заяви, че пожелават кураж на ДП и РДП и допълни, че "ние ще правим политика с реални политически субекти, каквито са и ДП и РДП". Съюзът "Нов избор" през септември щял да постави въпроса за правителството.


От Кремена Младенова 13/02/2016 15:09\nНазначаването на нов треньор на даден отбор винаги е любопитно събитие. Особено, когато става дума за национален тим. Все пак говорим за състав, който представя България и човека, който ще го ръководи.\nТака беше и с избора на нов национален селекционер в мъжкия баскетбол. Още повече, че след повече от година, в която поводите да се споменава баскетболният държавен тим не бяха чак толкова много, все пак след дълго чакане бе посочен и новият наставник.\nДо тук добре. Треньорът е избран, остава и да бъде представен пред медиите и обществеността, както си му е редът.\nНо... да приемем, че въпросният специалист има клубни ангажименти и не може засега да пристигне в България за ден-два, та президентът на българската федерация отива на крака при него, за да обсъдят важни детайли окол щаба и бъдещата подготовка на отбора. Пак горе-долу добре.\nИ тук светва първата червена лампа, както бихме могли да наречем леко притеснителните информации, че въпросният вече обявен за нов наставник на националния тим, всъщност не е много сигурен, че е такъв.\nЕто ги конкретните факти: В края на януари българската федерация по баскетбол обяви след заседание на Управителния съвет, че израелецът Шарон Друкер е новият национален селекционер. Президентът на централата Георги Глушков се среща с него в родината му, но официална информация за такава среща и евентуално за резултатите от нея - няма.\nСамо няколко дни по-късно някаква информация все пак бива разпространена. В интервю пред израелска медия Шарон Друкер коментира, че не е сигурен, че ще поеме България.\n„Моля?! Това сериозно ли е?!“, е логичният въпрос, който изниква в съзнанието на всеки, който поне малко се интересува от бъдещето на националния ни отбор по баскетбол.\nНе държим от родната централа да коментират или оповергават различни информации, публикувани в медиите. Изглежда логично обаче самата федерация да е източник на достоверна информация.\nЗатова изникват няколко въпроса, като например: Шарон Друкер към този момент национален селекционер ли е на България или не е? Федерацията обяви ли за сигурен треньор, който не е потвърдил ангажимента си и дали въпросният треньор май няма чак такова голямо желание да ръководи представителния ни състав. А пък, ако е така, точно този треньор ли е правилният избор за национален селекционер?\nДали са логични или ще се окажат безпочвени на този етап не е ясно. Дано да е второто и съмненията да бъдат разсеяни възможно най-скоро.\nПоследното не е много сигурно, ама вече свикнахме...


17.01.2017 | Реализации\nABB и оператора на националната електроразпределителна мрежа на Индия Power Grid Corporation of India Limited (POWERGRID) сключиха партньорство, в рамките на което ABB ще осигури връзка за пренос на електроенергия в страната. 800-киловолтовата постоянно токова система свръхвисоко напрежение (UHVDC) ще свързва индийските градове Райгарх и Пугалур.\n“За АББ е чест да си партнира с POWERGRID в този смарт проект за пренос на електроенергия на дълги разстояния”, заяви изпълнителният директор на АББ Улрих Шписхофер.\nС изпълнението на проекта на стойност над 640 млн. долара ще се осигури надеждно електричество на около 80 млн. души, съобщиха от ABB. Самата преносима връзка ще бъде с дължина 1830 км, което я прави сред най-дългите в света, както и с капацитет 6000 мегавата – еквивалентно на над шест големи електроцентрали. Двупосочната връзка ще използва термална и вятърна енергия за пренос на електроенергия към центрове с висока консумация, които се намират на големи разстояния един от друг. Така ще се поддържа нуждата от електричество на юг при ниска сила на вятъра, както и ще се пренася чиста енергия на север, когато има извънредно количество вятърна енергия.\nПроектът ще включва специални технологии за минимизиране на отпечатъка на преносните станции върху околната среда. Очаква се да бъде напълно завършен през 2019 г.\nКлючови думи: ABB АББ пренос на електроенергия UHVDC POWERGRID


Metal Hangar 18 « Ново видео от финландците AMBERIAN DAWN\n« GODSMACK се завръщат в София през март\nПубликувано от Farsot в 12:06 часа на 01.11.2018 г. Намира се в Видеоклипове, Новини\nAMBERIAN DAWN пуснаха новото си видео към песента „Cherish my memory“. По-рано тази година гледахме „Sky Is Falling“ и „Court Of Mirror Hall“ с лирик видеа. „Cherish my memory“ идва като ремастър на версията от албума „Magic Forest“ (2014).\nМиналата година групата издаде осмия си албум Darkness of Eternity (2017), който включваше 11 песни.\nAMBERIAN DAWN след броени дни тръгват на европейско турне с LACUNA COIL. По-долу може да видите официалните дати.\n03.11.18 – BE – Bruges – Entrepot\n04.11.18 – NL – Leiden – Gebr. de Nobel\n06.11.18 – CH – Pratteln – Z 7\n08.11.18 – DE – Ludwigsburg – Rockfabrik\n09.11.18 – DE – Weinheim – Cafe Central\n10.11.18 – DE – Cologne – Volta Club\n11.11.18 – DE – Dresden – Scheune\n13.11.18 – DE – Munich – Strom\n14.11.18 – DE – Nurnberg – Hirsch\n15.11.18 – IT – Italy – Milano – Santeria\nAMBERIAN DAWN са финландска симфо-метъл група, формирана през 2006 год. от Tuomas Seppälä и Tommi Kuri. По-известни техни песни са „River of Tuoni“, „Arctica“, „Cold Kiss“ и „Magic forest“. Групата има издадени 8 албума и 5 сингъла. Видеографията им съдържа повече от 10 заглавия. Творчеството на AMBERIAN DAWN е най-вече повлияно от северните саги и митологии и най-вече финландския национален епос „Калевала“.\nНа 17 юни в „От другата страна“ по Радио Варна (0) Специално интервю с Adam Grahn (ROYAL REPUBLIC). Кирил Ненов (Фондация „Българско историческо наследство“) за първото издание на фентъзи фестивала „Lost […] преди 12 часа\nKataklysm и Krisiun в България (0) Потвърди се и другият упорит слух – този за първото посещение на канадската брутална машина Kataklysm в родината ни. Отново […] преди 8 години\nSTONE SOUR представиха видео с надписи (0) Алтернативната метъл банда Stone Sour пусна преди броени часове lyric video към песента си The Uncanny Valley – част от […] преди 5 години\nK.O.R.A. с ново видео (0) Софийската метъл банда K.O.R.A. пусна за гледане онлайн нов видеоклип. Заснетата песен носи заглавието „Unacceptable“ и ще бъде включена в […] преди 5 години


Взривоопасен бой за милиард долара! - Още спорт - Други спортове - Gong.bg\n26 август 2017, 09:49 4696 0\nЕдин мач за милиард долар, един взривоопасен сблъсък, който ще прикове вниманието на над един милиард фенове на планетата. Там, където животът никога не спира, в Лас Вегас, титаните в средната категория в бокса и смесените бойни изкуства – Флойд Мейуедър и Конър МакГрегър – ще разтресат ринга, за да генерират непонятна до сега печалба – един милиард долара.\nСъбитието безспорно вълнува целия свят, а сутрешният блок на NOVA - "Събуди се" - посвети специален материал на предстощия дуел.\nДвамата ярки бойци ще си поделят гигантски суми. Над 300 милиона долара трябва да постъпят в сметката на американеца, а над 100 милиона долара ще идат за ирландеца.\nИменно тези колосални цифри предизвикаха полярни реакции в общественото пространство, като накараха някои хора категорично да игнорират зрелището, което ще бъде предавано по Mtel Sport 2.\nНай-евтиният билет за мегадуела струва 500 долара, а най-скъпият – 107 хиляди долара.\nПовече подробности ще намерите в прикаченото видео!


За 18-та поредна година „Неохим“ АД ще отбележи Деня на химика\n03 Май 2019 в 18:59 ч.|Разглеждания: 666|Коментари:\nНеохимци отново ще имат възможността да отпразнуват професионалния си празник с хепънинг, който ръководството на компанията организира за осемнадесети път. Тържественото събитие по повод Деня на химика ще се проведе на 11 май 2019 г., събота, на поляните край язовира в село Черногорово. И тъй, като ръководството на „Неохим“ АД е помислило не само за своите служители, но и за техните наследници, програмата ще стартира с куклен театър в 10.00 ч. Изпълненията на възпитаниците на „Академия за таланти“ ще веселят всички от 11.00 ч. А магическия спектатъл на Тео шоу ще започне половин час по-късно. В 12.00 ч. изненада за присъстващите ще бъде концерта на родната изпълнителка Надя Казакова, която ще забавлява гостите в продължение на един час. След това програмата продължава с познатите на всички ни изпълнители Лушка и Тончо Тоневи.\nПаралелно със забавната програма ще се провеждат игри за малки и големи, като спортен риболов, разходка с каяк, стрелба с лък, пейнтбол, футбол, волейбол, федербал, бадминтон. Ще има още надуваем дюшек, батут и приказни герои. Неизменна част от празника са и ателиетата за рисуване, приложни изкуства, триизмерни картички, здравословно хранене и дърводелство.\nЕстествено, ръководството на компанията е помислило и за тези, които не разполагат със собствен транспорт. Автобуси на компанията ще тръгват от паркинга зад бившето кино „Химик“ и паркинга на сградата на АПК в 9.30 часа на 11 май. Връщането е в 15.00 ч. отново с организиран от „Неохим“ АД транспорт.\nПрограма за Празника на химика\n10.00 ч.–куклен театър за деца „Бременските музиканти“ – Куклен театър Кърджали\n11.00 ч.– изпълнения на деца от„Академия за таланти“ Димитровград\n11.30 ч.– „Тео шоу“ – магически спектакъл\n12.00 ч.– концерт на Надя Казакова\n13.00 ч.– народна музика с изпълнителите Тончо и Лушка\n1. СПОРТЕН РИБОЛОВ\n3. СТРЕЛБА С ЛЪК\n5. ФУТБОЛ, ВОЛЕЙБОЛ, ФЕДЕРБАЛ, БАДМИНТОН\n6. НАДУВАЕМ ЗАМЪК\n8. ПРИКАЗНИ ГЕРОИ\nАТЕЛИЕТА за малки и големи – начало 11.00 ч.\n1. МАЛКИЯ ГОТВАЧ – здравословни парти хапки с йога инструктор Даниела\n2. ТРИИЗМЕРНИ КАРТИЧКИ И КУКЛИ ОТ ХАРТИЯ– арт изкуство с Десислава - сценограф от Пловдив\n3. ВЪЛНА – изработване на фигурки от вълнас „Катерина Арт“\n4. РИСУВАНЕ – сдружение „Академия за таланти“\n5. ПРИЛОЖНИ ИЗКУСТВА - сдружение „Академия за таланти“\n6. ДЪРВЕНИ МАГНИТИ –с майстор дърворезбар Георги Георгиев


Зрителите разговарят със своите любимци сред финалистите във VIP Brother 2016 | potv.bg\nТази вечер във VIP Brother live, от 20.00 часа по NOVA, зрителите влизат в най-известната Къща, с куп неудобни въпроси към финалистите. Съквартирантите ще бъдат подложени на кръстосан разпит, но ще дадат откровени отговори на всички пикантни въпроси. Само няколко дни преди финала, великолепната седморка ще се докосне до любовта или антипатията на публиката.\nЛиниите в Къщата ще прегреят и много зрители ще получат възможност да се чуят с любимците си, за да ги подкрепят или да изкажат разочарованието си от тях, а името на Емануела ще бъде най-споменаваното в разговорите на всички.\nЕдин зрителски въпрос към Вальо Михов ще извади на дневен ред отдавна забравен конфликт между него и Емануела. Футболната легенда ще потърси сметка на певицата за обвиненията ѝ към него, че се е опитал да я опипа и ще я попита защо в крайна сметка не е получил нейното извинение.\nОпънатите нерви на финалистите ще кажат своята дума и обидните епитети отново ще огласят Къщата. Кой ще подкрепи Вальо и кой – Емануела и защо темата отново ще излезе на дневен ред, ще разберем тази вечер от 20.00 часа по NOVA.\nНа полуфинала на VIP Brother 2016 снощи, Ирина и Лили напуснаха шоуто, заемайки почетните девето и осмо място. Какво споделиха двете дами часове след излизането си от най-известната Къща, можете да видите в първото им телевизионно интервю, в „Здравей, България” по NOVA\nВиж мнения за Зрителите разговарят със своите любимци сред финалистите във VIP Brother 2016 (0 коментара)


Раждане по време на пролапс на малки части от плода, големи плодове, хидроцефалия\nЧит лист. Акушерство и гинекология, 2012 г. - отидете на съдържанието на учебника\nРаждане по време на пролапс на малки части от плода, голям плод, фетална хидроцефалия\nПредставяне и пролапс на педикула. Усложненията са изключително редки при представяне на главата, например, при недоносен и мацериран плод, както и при близнаци, ако има рязко огъване на тялото на плода с разгънат крак. Ако не е възможно изправяне на крака с жизнеспособен плод, е показано цезарово сечение.\nРаждането е голямо и гигантско. Раждане с малформации и заболявания на плода Плод с тегло от 4000 до 5000 г се счита за голям, 5000 г или повече - за гигантски. При голям и гигантски плод обиколката на корема на раждащата жена е повече от 100 см, височината на изправяне на фундуса е повече от 38 см, главата на плода надвишава обичайните си размери. Дори при нормален ход на раждането с голям и гигантски плод много често възникват усложнения: първична и вторична слабост на раждането, преждевременно и ранно изхвърляне на околоплодната течност и увеличаване на продължителността на раждането. С началото на раждането може да се установи, че размерите на таза и главата на плода не съответстват един на друг. Често раждането на раменете е трудно. Уврежданията на майката и плода по време на раждането, в следващия период и хипотоничното маточно кървене в ранния следродилен период са чести. За да се предотврати слабото раждане по време на раждане, е показано създаването на естроген глюкозо-витаминен фон. Ако мерките, насочени към увеличаване на труда по време на развитие на слабост на труда, не са ефективни, се извършва цезарово сечение.\nНеобходимо е да се спре стимулирането на раждането и да се пристъпи към тази операция, ако размерите на таза и главата на плода не съвпадат. Ако има опасност от разкъсване на перинеума по време на периода на изгнание, е необходимо да се разсече.\nОт началото на разрязването на главичката на плода, за да се предотврати маточно кървене, е необходимо майката да прилага окситоцин (5 единици) с интравенозна глюкоза или 1 мл 0,02% разтвор на ергометрин малеат.\nС тазовото представяне на голям и гигантски плод раждането се извършва с цезарово сечение.\nРаждане с хидроцефалия. Често феталната хидроцефалия е придружена от слабост на раждането и пренатягане на долния сегмент на матката поради диспропорцията на таза и главата на плода. При преглед на родилна жена се палпира голяма глава на плода. Дори при добър труд няма поставяне на главата в таза. Също така с вагинално изследване се установява изтъняване на костите на черепа, тяхната подвижност, широки шевове и фонтанели. С тазовото представяне признаци на хидроцефалия се откриват едва след раждането на тялото. Хидроцефалията се открива чрез ултразвук.\nПри тежки признаци на фетална хидроцефалия, в случаи на невъзможност за раждане, течността се отделя чрез пробиване на черепа. Тази манипулация е възможна само с презентация на главата.\nРаждане със загуба на пъпната връв, малки части на плода, голям плод, фетална хидроцефалия\nАко външният вътрешен класически завой се провали, раждането завършва чрез цезарово сечение. Представяне и пролапс на педикула. Необходима е правилна диагноза, тъй като това усложнение може да бъде сбъркано с непълно извличане на крака и едновременно предприетото неправилно извличане на плода може да доведе до неговата смърт. Усложненията са изключително редки при\nПролапс на пъпната връв и малки части на плода\nУсложнение на раждането, състоящо се в раждането на пъпната връв, ръцете, краката на плода. Възниква след изтичането на околоплодна течност. ДИАГНОСТИКА Наличието на малки части от плода, пъпната връв във влагалището или извън гениталния тракт по време на изтичането на вода и началото на раждането, както се доказва от контракции с различна интензивност. ПОМОЩ ЗА АВАРИЙНО ИЗПЪЛНЕНИЕ · Затворете падащите части със стерилен лист (памперс). · Кога\nБРЕМЕННОСТ И РОЖДЕНИЕ В ПОЛОЖИТЕ НА ПЕЛВИКАТА\nТазовото представяне на плода се отнася до патологично акушерство, раждане в тазовото представяне - до патологично. С тазовото представяне по-често, отколкото с главата, се наблюдават травматични наранявания и заболеваемост на майката (разкъсвания на меките родилни канали и перинеума, увреждане на срамните и сакроилиачните стави, кървене, следродилни инфекциозни заболявания).\nРаждане с презентация на главата на плода\nРазграничават се следните екстензорни предлежания на главата на плода: антеролатерално, фронтално и лицево (съответно париеталната област, челото или лицето на плода са обърнати към входа на малкия таз). Тези презентации са рядкост. Основните причини за предлежане на екстензор са понижен тонус на матката, нейните некоординирани контракции, недоразвита коремна преса, тесен таз и понижен тонус\nРаждане с тазово представяне на плода\nТазовото представяне е по-често при бременни жени, с преждевременно раждане и представлява 3,5% от всички раждания. Има: 1) чисто глутеално представяне, когато задните части са обърнати към входа на таза, а краката са огънати в тазобедрените стави, изправени в коленните стави и удължени по дължината на тялото; 2) смесено представяне на дупето, когато и двата (или един) крака са свити в\nИма: 1) чисто глутеално представяне, когато задните части са обърнати към входа на таза, а краката са огънати в тазобедрените стави, изправени в коленните стави и удължени по дължината на тялото; 2) смесено глутеално предлежание, когато и двата (или един) крака са огънати в тазобедрените и коленните стави, кръстосани един с друг и изправени в глезенните стави; 3) представяне на крака,\nРазграничават се следните екстензорни предлежания на главата на плода: антеролатерално, фронтално и лицево (съответно париеталната област, челото или лицето на плода са обърнати към входа на малкия таз). Основните причини за предлежане на екстензор са понижен тонус на матката, нейните некоординирани контракции, недоразвита коремна преса, тесен таз, понижен тонус на мускулите на тазовото дъно, твърде малък или\nНЕПРАВИЛНО ПОЗИЦИЯ НА ПЛОДА НА ОПЕРАЦИЯТА, КОРЕКТИРАЩА ПОЛОЖЕНИЕТО НА ПЛОДА. ОБРЕЗТРИЧНИ ВРЪЗКИ, ОТМЕНЯВАЩИ ПЛОДА ЗА ПЕЛВИЧНИЯ КРАЙ\nАномалии на плодовото положение Позицията на плода се нарича правилна, когато оста (дължината) на плода съвпада с оста на матката. Ако оста на плода пресича оста на матката под какъвто и да е ъгъл, възниква неправилно положение на плода, при което хода на раждането става опасен за майката и плода. Неправилните позиции включват напречно и косо положение на плода. Напречното положение на плода се нарича такова\nПризнаци на зрялост на плода, размер на главата и тялото на зрял плод\nДължината (растежът) на зряло пълнолетно новородено варира от 46 до 52 см или повече, средно 50 см. Колебанията в телесното тегло на новородено могат да бъдат много значими, но долната граница за пълноценен плод е 2500–2600 г. Средната телесна маса на пълнозрело новородено новородено 3400-3500 г. В допълнение към телесното тегло и дължината на плода, неговата зрялост се преценява по други признаци. в


Служителят на МВР е приет в болницата с травма на лицев череп\nСливен, България 04 Апр. 2016, 11:24 4346 прочита 0 коментара\nДнес ще бъде опериран пребитият от роми 46-годишен полицай от Сливен. Това съобщи зам.-директорът по медицинските дейности на областната болница д-р Хрисант Хрисантов пред радио "Фокус"-Сливен.\nПолицаят е приет в МБАЛ „Д-р Иван Селимински“ на 2 април с травма на лицев череп след нанесен побой. Пациентът е настанен в лицево-челюстна хирургия, в съзнание и контактен. Най-вероятно днес пострадалият ще бъде опериран.

 Инцидентът е станал рано сутринта в кв. „Дружба". Полицаят е бил цивилен, когато на път за дома си направил забележка на група роми. В отговор те го нападнали и пребили.


Описание на картината на Иван Шишкин „Бони, осветени от слънцето“ - Картини - 2021\nИван Шишкин, големият руски художник, рисува една от известните картини „Борови дървета, осветени от слънцето“ през 1886 година. Това е майстор в писането на природата и боровите гори, всички тънкости на природата до най-малките детайли са изобразени на неговите платна. Рисува голям брой известни и невероятни картини, които печелят сърцата на много почитатели на изкуството, живописта и таланта на Шишкин.\nКартината „Борови дървета, осветени от слънцето“ е много ярка и цветна творба, която пленява с девствеността на тази прекрасна земя. Душевността, невероятните естествени комбинации от цветове и нюанси ви позволяват да почувствате това състояние. Изглежда, че сме там, в тази прекрасна местност, от която не искаме да си тръгваме. Такъв сюжет може да се развие само когато сте изцяло проникнали в природата и сте разтворени в нея.\nОсновният герой е слънцето, което се отразява във всички герои на сюжета, създава настроението и образа на всичко, което се показва там. Яркото слънце гали стволовете на дърветата.\nБоровете са показани мощни, силни и силни, върховете на които художникът нарочно сече, за да покажат в пълна степен силата си. Всеки бор се проявява като личност, със собствен характер и характеристики. Изглеждаха дървета, но погледнете и разберете - сила. Всички детайли на картината са обмислени до най-малкия детайл и напълно съответстват на реалността, независимо дали е боров ствол или трева под ярките лъчи на слънцето. Гората живее своя невероятен живот, който ни показва Иван Шишкин.\nПоглеждайки снимката, усещате не само предаденото настроение, но и усещате неуловимите нотки на боровата гора. Не е ли блестящо и необичайно\nКартината се счита за най-поетичното произведение на майстора, заради нейното настроение, душа и пълно проникване в образа. Произведението е нарисувано в масло върху платно и е в Третяковската галерия.\nГледай видеото: Шишкин. Рожь. Ожившая Картина! (Септември 2021).\nCopyright 2021 \_ Описания на картини на руски и чуждестранни художници, живопис \_ Описание на картината на Иван Шишкин „Бони, осветени от слънцето“


Lechitel.BG ::: в-к Лечител » БАКТЕРИИТЕ\nТоксин има лечебен ефект\nУчени откриха бактериален токсин, който стимулира заздравяването на тъканите. Съединението, което се отделя от Staphylococcus aureus (златистия стафилокок), не само уврежда клетките, но и стимулира регенерацията на тъканите.\nОбикновено той е между многото безвредни организми, които се намират във вътрешността и на повърхността на човешкото тяло – един на всеки четири души има милиони бактерии Staphylococcus aureus по кожата си и по лигавиците на горния дихателен тракт, без дори да знае за това. Понякога обаче безобидните бактерии могат да се превърнат в патогени, които да предизвикат кожно възпаление и белодробни инфекции, а в най-лошия случай - и сепсис.\n„Това се случва особено когато бактериите се размножават твърде бързо, например когато имунната система на човека е отслабена от инфекция или нараняване“, казва проф. Оливър Верц от Йенския университет „Фридрих Шилер“ в Германия.\nТой и екипът му изследвали молекулярните защитни механизми на човешката имунна система в борбата срещу такива стафилококови инфекции и направили изненадващо откритие. Токсичният коктейл, с който Staphylococcus aureus уврежда клетките и тъканите, има и положителни ефекти – бактериалният токсин стимулира определени имунни клетки да произвеждат специализирани сигнални молекули, които помагат за намаляване на възпалението и засилване на тъканната регенерация. Проф. Верц очаква, че този досега неизвестен механизъм може да е от значение за разработване на бъдещи терапии за кожни възпаления и хронични рани.\nИмунни клетки произвеждат противовъзпалителни сигнални вещества\nПри най-новия си труд учените от Йенския университет, Йенската университетска болница и Института по стареенето „Лайбниц“ – Института „Фриц Липман“, заедно с колеги от Харвардското медицинско училище и Университета на Неапол, изследвали конкретно бактериалния токсин β-хемолизин и ефектите му върху М2-макрофагите. Това са имунни клетки, които в по-късните етапи на възпалителната реакция се грижат унищожените бактерии и увредените клетъчни компоненти да бъдат отстранени, а тъканите да се регенерират. „Тоест те са един вид клетъчна служба по почистването на боклука“, казва Пол Джордан, докторант от екипа на Верц и водещ автор на изследването.\nАвторите демонстрирали, че β-хемолизинът се свързва с определени рецепторни протеини върху повърхността на М2-макрофагите и така задейства производството на противовъзпалителни сигнални молекули в клетките, които след това премахват възпалението. Изследването показало също, че тези трансмитери стимулират регенерацията на тъканите при лабораторни животни. Противовъзпалителните сигнални вещества включват резолвини, марезини и протектини, които се образуват от мастните киселини омега-3.


Бебешки Мехлем с Лавандула - Бебета и деца - Biosmart.bg Качествена био козметика - Експресна доставка\nБебешки мехлем с лавандула\nНатурален защитен мехлем с органични лавандула и невен, които успокояват сухата, чувствителна кожа на бебето. Може да се използва върху бебешкото лице, тяло и дупе.\nНатурален защитен мехлем с органични лавандула и невен, които успокояват сухата, чувствителна кожа на бебето. Може да се използва върху бебешкото лице, тяло и дупе. Нежно се справя с крустите, като омекотява и отстранява люспите от кожата на тялото и скалпа. Нашата нежна Органична серия за бебета съдържа билки, известни от векове с терапевтичните си свойства, които облекчават и успокояват бебето. Подходящ за чувствителна кожа и за бебета, склонни към екзема и псориазис.\nНанесете малко количество върху кожата на бебето и нежно масажирайте. Нанесете повторно ако е необходимо. Само за външна употреба. Съхранявайте при стайна температура.


Американка направи потресаващ филм за две българки на бригада в САЩ | TRG.BG\n70-минутен документален филм, заснет от преподавателка в АУБ, за две българки, студентки в същия университет, се превърна в истински хит тази пролет в САЩ и благодарение на него Благоевград стана най-разпознаваемият български град за американците, пише struma.bg.\nОще след първите 10 прожекции, организирани в Чикаго, Сан Франциско и Делауеър, филмът „The Summer Help“ попадна в топ 25 на най-гледаните и коментирани в социалните мрежи документални филми в Сан Франциско и в момента продължава да дърпа напред в класацията.\nФилмът е заснет от Мелъди Гилбърт на 2 континента и разказва за съдбата на стотици български семейства, чиито деца идват на летни бригади в САЩ.\nИдеята се ражда, докато Гилбърт е преподавател по журналистика в АУБ и през 2012 г. чува за първи път за програмите Work and Travel, които са част от живота на хиляди български студенти, които през лятото ходят на летни бригади в САЩ, мият чинии и тоалетни, чистят стаи и въобще вършат черната работа, с която американците не желаят да се захващат.\n„Бях заинтригувана, че студенти от моя университет в Благоевград всъщност плащат такса – често повече от $1000, за привилегията да отидат в САЩ в продължение на 3 месеца, за да сервират храна или да правят пици за минимална работна заплата”, разказва Мелъди в многото интервюта за американски медии, които дава, откакто филмът тръгна по киноекраните на Америка.\n„Въпреки това тези студенти печелят повече за едно лято, отколкото техните родители в България за 1 година. Повечето от тях използват парите, за да помогнат на своите родители и да си платят обучението. И това също така означава, че благодарение на тяхната усилена работа аз получавам заплатата си в АУБ. Може би не знаете много за сервитьорите, които ви носят храната или ви правят пицата, но след като сте видели този филм, ще разберете, че това са бъдещите политици, журналисти и банкери на България”, казва Мелъди.\nВъв филма режисьорката проследява летните бригади на Елена Иванова от гр. Кресна и приятелката й Николета Ганчева – и двете студентки в АУБ, които миналата година се дипломираха в Благоевград. Лентата започва с раздялата с родителите им, първото и за двете качване в самолет и 3-месечната им работа в Мъртъл Бийч, Южна Каролина, като камериерка и продавачка в пицария.\nСред десетките социални теми, които засяга филмът, е и ниското заплащане в България.\nЕдното от момичетата работи в пицария, където й плащат по 8 долара на час, но майка й е шивачка и работи за 8 долара на ден, направила е паралел Мелъди. В една от любимите й сцени Елена се радва на това, което е прибрала от хладилника в хотела, докато го чисти, защото оставената от гостите храна ще й позволи да спести някой долар. По думите на Гилбърт сцената е тъжна и радостна в същото време и в нея проличава един от многото аспекти на така характерния български дух.\n„Всеки български студент, с когото се срещнах – всички те са истински бойци. Удивена съм – на три-четири места работят, понякога без да спят, никога не бих могла да си обясня как се справят. Иска ми се, след като изгледат филма, американците да бъдат повлияни от две неща – да видят какво е всъщност да бъдеш в позицията на тези студенти и как те виждат нас, американците. Не мисля, че ние знаем как изглеждаме в очите на гостите ни”, казва режисьорката.\nОсвен заради кадрите в Кресна и в студентското градче Скаптопара, Благоевград трупа точки в САЩ и заради краткия документален филм, който се излъчва, преди да се завърти лентата с двете български момичета. Това филмче се нарича „Живот през обектива“ и е правено от друг бивш студент на АУБ – Игор Маякотин, който дава свой прочит на Благоевград през обектива на бащината му камера.\nВ момента Елена отново не е в Кресна, а в САЩ, където учи магистратура. Девойката продължава да работи на няколко места, за да се издържа. Игор е аспирант – също в Америка.\nЗагрижена майка трогна всички пътници в самолета с жеста си (СНИМКИ)


Паднало дърво помля три коли в Асеновград - trafficnews.bg\n27.02.2020 20:10 2196 0\nСилният вятър предизвика материални щети в Асеновград, съобщава bTV. Изсъхнало дърво падна пред болницата в града и нанесе поражения по три коли. За щастие няма пострадали хора. Аварийни екипа своевременно разчистиха пораженията.\nПрипомняме, за днес беше обявен жълт предупредителен код за застудяване, дъжд, сняг и опасен вятър в по-голямата част от страната. Очаква се тази нощ валежите в Източна България да спрат. Утре се задава ветровито време и дъжд над Западните райони, като до вечерта той ще премине в сняг.\n02.04.2020 13:20 Силно оръжие в борбата срещу епидемията откриха гръцки учени 8\n02.04.2020 13:10 Самолет с 96 пътници бедства над Сърбия, преди да кацне в София 61\n02.04.2020 13:00 Добрият пример: Баба на 5 деца от Пловдив изработва маски доброволно, дарява ги на хора в нужда 54\n02.04.2020 12:50 Агенцията за закрила на детето започва онлайн проверки 83\n02.04.2020 12:40 Лошото време уплаши пловдивчани, само 20 души са глобени под тепетата и в областта 770\n02.04.2020 12:30 Светът се събира за Обща Молитва срещу COVID-19 на 5 април 370\n27.03.2020 00:45 Установиха при каква температура коронавирусът спира да вирее 186669\n30.03.2020 21:30 Български лекар, работещ в Германия: Докато вие си мислите, че това е измама, медиците водят война 179550\n31.03.2020 16:00 Учени обясниха защо има тежки и леки форми на коронавирус 110359\n01.04.2020 11:35 Майка и син са новите заразени с коронавирус в Пловдив, мъжът се завърнал от Англия 97996\n31.03.2020 18:50 Център за вирусология в Германия: Covid-19 не се предава въобще по въздуха 73677\n01.04.2020 07:35 Какви са ползите от сода и лимон? 57576\n31.03.2020 20:09 Потвърдено: Чудодейното лекарство бори вируса 56100


Надежда Александрова представя Пазарджик в „Гласът на България“ | PZdnes | Днес новината си ти\n4927 Изгледи февруари 24, 2019 Няма коментари.\tКултура, Пазарджик, Сцена Stefka Vencheva\n16-годишната пазарджиклийка Надежда Александрова ще представя града ни в тазгодишното издание на „Гласът на България“, което тръгна тази вечер по БТВ. Младата дама накара и четиримата треньори да се обърнат към нея. Надежда ще се окажа истинска надежда за българската музика, както каза Михаела Филева. Красавицата за първи път ще се представи на сцена пеейки и свирейки на пиано и успехът й ще е гарантиран.\nМладата и талантлива звезда избра да отиде в отбора на Михаела Филева.\nНовият сезон на най-гледаното музикално шоу у нас стартира с емоционални изпълнения, разтърсващи лични истории и изненадващи обрати в битката между треньорите. Сред участниците в първия епизод от кастингите на тъмно днес ще има таланти, чийто гласове ще провокират и четиримата треньори да се обърнат, както и певци с нестандартни професии като стругар и таксиметров шофьор.\nЧуйте как стана всичко – ТУК


Държавен бюджет за купуване на любов - Анализи - Дневник\n15:45, 23 окт 20 , 4866\nИзбирателите трябва много да внимават, когато им подхвърлят огризките от баницата, защото в деня след изборите това може да им струва много, много скъпо\nНа Ото фон Бисмарк се приписва фразата, че "Най-много се лъже преди избори, по време на война и след лов". Ако трябва да перифразираме тази сентенция за случващото се в момента с публичния ресурс в България, може да се каже, че "Най-много се раздава преди избори, а най-много се прибира след избори".\nПравителството е поело смел курс към различен вид плащания, без какъвто и да е анализ за ефективността от тях, чиято цел все по-очевидно е опит да се влияе върху резултатите от изборите и да се осигури благосклонността на избирателите.\nМеждународни организации, сред които ОССЕ, ГРЕКО, ИФЕС, от няколко години работят върху проблема с използването на публичния ресурс за предизборни или електорални цели. Тази злоупотреба е особен тип корупционно поведение, което често не е (или не може да бъде) поставено под регулация, но попада в широкото разбиране за извличане на недължащи се ползи вследствие от заемането на служебно положение и позиции в публичната власт.\nполитическите елити на власт в много държави са изкушени да развързват кесията преди избори.\nКогато това се прави без план, без анализ, без обществено обсъждане, когато дадено социално плащане например е непропорционално на други периоди, когато няма избори; когато инфраструктурни проекти се откриват непосредствено преди избори (или се обещава да бъдат довършени след тях); когато се оказва формален и неформален натиск върху държавната администрация около предизборния период за риск от уволнения; когато на фирмите предизборно се дават обществени поръчки или обратно - спират се за след изборите, то ние имаме директно негативно влияние върху правото на добро управление и директно върху политическите права на гражданите.\nЧовек може и да си каже, че тези прояви едва ли са най-важният проблем на обществото ни, при положение че вече никой няма очаквания скандални снимки с пачки евро, злато и оръжие от спалнята на премиера да получат обективно разследване.\nФактът, че се намираме в здравна, политическа и в началото на икономическа криза трябва да ни кара да обръщаме силно внимание и на по-широката картина при злоупотребата с публичните средства. Това е проблем, който не е за подценяване, защото той влияе върху поведението на цели групи избиратели, и то с обществен ресурс, тоест парите, които плаща всеки от нас. Когато Деница Сачева обяснява, че кризисните надбавки от\n50 лв. върху пенсиите ще останат до март 2021 г., когато се очаква да бъдат редовните парламентарни избори,\nа след това ще се мисли дали те ще продължат, прилича на случай на отвличане с искане за откуп. Създава се недвусмислен намек, че тази политика би била продължена, ако, да кажем, Деница Сачева отговаря в бъдещото правителство за политиките по труда и социалната сфера и след изборите.\nКонтекстът, в който се започна с голямото раздаване, също не е за подценяване. В началото на извънредното положение, когато мерките бяха най-стриктни и хората имаха нужда от помощ в най-голяма степен, правителството дръпна задна и даде старт на масивно и нецелево харчене едва след началото на протестите.\nМеждународното положение също работи в посока дерегулация, тъй като заради кризата с COVID-19 Европейската комисия задейства клаузата за дерогация по отношение на бюджетните правила и изискването за дефицит, като въведе и временни правила за държавната помощ. Това са адекватни мерки, но не трябва да забравяме, че България е в състояние на овладяна държава, при което доверието в институциите е много ниско и всяко действие на правителството трябва да бъде обект на съмнение дали не е с цел нечие лично, партийно или властово облагодетелстване.\nТози текст не е срещу социалните плащания, компенсации или помощи за хората и бизнеса, които в България липсват или са нищожни. Целта му е, да обърне внимание на\nантидемократичния феномен на злоупотребата с държавен ресурс\nза предизборни и електорални цели, който се наблюдава в България. Унижението, на което са подложени българските граждани и бизнес от обсега и размера на държавната помощ, не трябва да се допълва с това те да бъдат под въпрос спрямо това какви биха били изборните резултати. Тегленето на заеми и използването на европейските средства за справяне с кризата не трябва да стават оръжие за печелене на политическа подкрепа чрез наливането им в нереформирани и пробити обществени системи, в които нито работещите, нито ползващите ги усещат осезаемо подобрение.\nИ макар че българинът често си казва: "Добре, че идват избори, за да дадат нещо", то проблемът в регулаторната рамка за превенция, разследване и санкциониране на злоупотребата с държавен ресурс за политически цели е осезателен. Публична тайна е, че по време на избори държавната администрация е впрягана да работи за тези, които са на власт. Като се има предвид дългото пребиваване на ГЕРБ във властта, през годините те създадоха армия от войници-администратори, които работят като политически функционери.\nСтигало се е до скандални случаи, в които на хора, на които им се полагат например целеви помощи за отопление, им се казва, че\nще ги получат, ако определен кандидат бъде избран.\nОще по-проблематично е положението там, където общината е най-големият работодател. Изборният кодекс казва, че е достатъчно кандидат за изборна позиция, когато заема позиция в държавната администрация, да излезе в отпуск за времето на кампанията. Но това не важи за всички други участващи в кампанията, които също са на държавна служба. Неслучайно няма практика и партиите да декларират доброволен труд като част от финансирането на кампанията.\nВ отделните етични кодекси на държавните администрации, там където съществуват, както и в Етичния кодекс на държавния служител, на практика липсва (или е екзотика да се намери) забрана за злоупотреба с държавния ресурс или служебно положение за изборни цели, която да е експлицитно посочена. Инспекторатите и Главният инспекторат също не обръщат внимание на този корупционен елемент, като няма данни прокуратурата или други разследващи органи да са се сблъсквали с този проблем през годините. Част от причината е в липсващата законодателна уредба, а другата част е в състоянието на овладяване на институциите, които по време на избори са впрегнати да обслужват по разнообразни способи назначилите ги.\nСоциално-икономическата картина в България е тъжна, но подобряването й не може да стане чрез наливане на публични средства и обществени ресурси с цел спечелването на властта от който и да е политически субект. Това става с експертиза, постоянство и политически кураж. Избирателите трябва много да внимават, когато им подхвърлят огризките от баницата, защото в деня след изборите това може да им струва много, много скъпо.\nДоктор по политология. Старши анализатор в Българския институт за правни инициативи.\nBai nik 15:51, 23 окт 20 / Неутрално\nТо хубаво увеличение на помощи ,пенсии и заплати , ама има и хора ,които плащат и данъците , а те не ползват п...\ndohco 15:54, 23 окт 20 / Весело\nТри дена вече е публикуван проекта на бюджет за 2021г., три дена мислене върху него, цяла статия и вътре само ...\nРейтинг: 2250 15:51, 23 окт 20 Неутрално\nТо хубаво увеличение на помощи ,пенсии и заплати , ама има и хора ,които плащат и данъците , а те не ползват почти никакви привилегии от това .След изборите ,на същите тези хора ,ще бъдат пак повишени данъците ,за да поемат разхода за другите ,без данъците ,дето ще получават бонусите и увеличенията !\nРейтинг: 1603 15:51, 23 окт 20 Неутрално\n"Избирателите трябва много да внимават, когато им подхвърлят огризките от баницата, защото в деня след изборите това може да им струва много, много скъпо."\nТрябва да внимават още повече ако гласуват за чалга - босът Славчо, или не дай си Боже за "вуду - магьосниците " или "отровните " .......\nРейтинг: 506 15:54, 23 окт 20 Весело\nТри дена вече е публикуван проекта на бюджет за 2021г., три дена мислене върху него, цяла статия и вътре само 1 цифра - 50 лева добавка към пенсията...\nИ това ако е анализ на Бюджет 2021....\nРейтинг: 1241 15:56, 23 окт 20 Весело\nУмнокрасивците на война с изстрадалите български пенсионери за да откъснат 50 лева от залъка им.\nСамо така, бай чиляк гледа. И вижда\nРейтинг: 1835 15:57, 23 окт 20 Разстроено\nЗа съжаление практиката да се "купува народната любов" с обществени средства в Отечеството в най-новата ни история има 30 годишна традиция!!!\nРейтинг: 1905 15:59, 23 окт 20 Неутрално\nОпиши ми човек, достоен за власт ?\nМного малко хора могат да го направят, но имат претенции :))\nИзбират по симпатии, избират тоя дето им дава, тоя дето им обещава нирвана..\nНе виждам достойни за власт, предимно защото е вид кариера и няма последствия за злоупотреба... Дори аз бих се изкушил да правя каквото си искам.. Системата е структурирана така, че даже да стане нещо, най много ще ме пенсионират рано удобно :)) Моркови само, без пръчки :))\nЕдинствения вариант за свестни управляващи е да се премахне кариерата политик и да се мине на 4 годишни мандата, след това да се гонят и всеки политик да отговаря с цялото си имущество при доказани злоупотреби и корупция до степен в която ще е навън с канчето с цялото си семейство :)) Все пак всяко решение отгоре обрича на мизерия много под него, дори на смърт..\nРейтинг: 284 16:02, 23 окт 20 Неутрално\nИ понеже българският избирател е доказал, че е един внимателен... Щом дори и София си преизбра Фандъка, какво остава за феодалните градове и села...\nРейтинг: 1925 16:03, 23 окт 20 Неутрално\nПо-лошо приятел. Тези дето плащаме данъците, ще купуваме стоките в магазините по-скъпо, защото раздадените каскети с пари ще надуят инфлацията.\nРейтинг: 4893 16:03, 23 окт 20 Неутрално\nСигурен съм, че когато дебългарите поемат властта след предсрочните избори, моментално ще спрат безразборното раздаване на пари.\nРейтинг: 1925 16:07, 23 окт 20 Неутрално\nГиньо Ганев. Петър Дертлиев, Стефан Савов, Даниел Вълчев, Петър Жотев.\nИмало е и достойни политици в управлението.\nРейтинг: 1905 16:08, 23 окт 20 Весело\nИнфлацията не идва веднага, идва когато се успокоят нещата, след кризата, каквато и да е тя. Сега също има увеличения, но за мен това са симптоми за много лоша инфлация след това, щом от сега увеличават :))\nА освен това се раздават пари, хем се работи по малко сега заради корона паниката, хем се дават пари.. От къде ? елементарно... От децата и бъдещето :))) Ай честито млади, ще ядем и пием за ваша сметка :))\nРейтинг: 1925 16:09, 23 окт 20 Неутрално\nПропуснах Ренета Инджова.\nРейтинг: 4893 16:09, 23 окт 20 Неутрално\nОтново свръхкомпетентен анализ на индивид, нищо не разбиращ от икономика. Обаче пък плюе правителството.\nРейтинг: 888 16:11, 23 окт 20 Любопитно\nНе си съвсем обективен с това си твърдение. Ето, пак от рубриката анализи ...\nРейтинг: 0 16:12, 23 окт 20 Неутрално\nТрябва да си тера прост за да вярваш на ГЕРБ и техният патрон. Софиянци доволни ли са от Фандъчката и обещанията ти които така и не могат да се случат вече 4 ти мандат?\nКолко още може да ви лъжат ГЕРБавите?\nРейтинг: 826 16:12, 23 окт 20 Неутрално\nРешението е смаляване и оптимизаране на публичния сектор и насърчаване на частната инициатива, елиминиране на държавни пенсионни фондове и замяната им с по-гъвкави финансови инструменти за гражданите, и образование в класически либерализъм.\nТогава и политическия процес би придобил съвсем друг вид – няма как да управляваш с 50 лева увеличения на държавни заплати и пенсии, имаш хора с независим икономически гръбнак които само ще се подиграват на демагози, имаш независима от политическата конюнктура икономика и много други съществени разлики.\nРейтинг: 1925 16:13, 23 окт 20 Неутрално\nНаъ-елементарните икономически теории започват с това, че цините са равновесната точка на търсене и предлагане и че всяко нещо струва толкова, колкото някой е склонен да плати за него. Повече пари в чиновниците със ситурност ще бутнат цените нагоре.\nРейтинг: 973 16:18, 23 окт 20 Неутрално\nТри дена вече е публикуван проекта на бюджет за 2021г., три дена мислене върху него, цяла статия и вътре само 1 цифра - 50 лева добавка към пенсията...И това ако е анализ на Бюджет 2021....\n—цитат от коментар 3 на dohco\nОт управляващите и това не сме чули. Да се говори за причини защо бюджетът е такъв? Няма.\nУж бил КОВИД-бюджет, пък реално се подпомагат точно тези, на които финансите не се влияят от пандемията - пенсионери и държавни служители. Но пък и двете групи са най-зависи от властта и съответно биха дали най-много гласове за тях на изборите.\nВсичко е прозрачно ясно.\n16:18, 23 окт 20\nРейтинг: 2420 16:20, 23 окт 20 Неутрално\nКой ще ни даде париииииии\nРейтинг: 2438 16:21, 23 окт 20 Неутрално\nСамо не разбрах,какво предлага икономическият корифей др. Славев.Пенсионери,учители,лекари,държавни служители итн ,да върнат получените увеличения?Фирмите да се откажат от мярката 60/40 ,заведенията от намаления ДДС ?След което всички,гладни но горди,да отидат и да гласуват за кандидатите на ДБ ?Май,няма да стане така.\n16:21, 23 окт 20\nРейтинг: 18 16:25, 23 окт 20 Неутрално\nМай печатницата на БНБ работи на пълни обороти. Много нови банкноти влезнаха в обръщение. То май и европейските печатници не стоят. Така се справят политиците с кризата. Ясно е кой ще плаща.\nРейтинг: 3939 16:30, 23 окт 20 Неутрално\nКойто е склонен да се продаде за 50 лева, едва ли струва много повече.\nРейтинг: 1022 16:31, 23 окт 20 Неутрално\n"при положение че вече никой няма очаквания скандални снимки с пачки евро, злато и оръжие от спалнята на премиера да получат обективно разследване.", когато този израз е основа на разсъждения за бюджета, няма как да е сериозен анализ\nтакава литература в нормалните държави не четат. комисар йорова.\nРейтинг: 1022 16:34, 23 окт 20 Неутрално\nДо коментар [#15] от "Perry_Mason":\nсофианци съвсем скоро отговориха на въпроса ти.\nРейтинг: 968 16:36, 23 окт 20 Весело\nТрябва да си доста алтернативно интелектуално надарен за да предлагаш на избирателя да не гласува за тези, които му увеличават доходите, а да гласува за тези, които са против да му се увеличават доходите.\nИзглежда леко малоумно? Е, от доктори по "науката" политология - толкоз.\nРейтинг: 8 16:41, 23 окт 20 Весело\nТова купуване на любов защо ми го докарва малко на проститутска работа и значи ли, че щом боко почна да мята пари налево и надесно иска да ни... с двеста? Отново?\n16:45, 23 окт 20\n16:46, 23 окт 20\nРейтинг: 306 16:46, 23 окт 20 Неутрално\nДо коментар [#6] от "Ramon Asvalda":Гиньо Ганев. Петър Дертлиев, Стефан Савов, Даниел Вълчев, Петър Жотев.Имало е и достойни политици в управлението.\nСтефан Савов? Бог да го прости!\nЗаради една фабрика за щавене на кожи в Красно село прокара закона за реституцията в реални граници. С всички последици за изчезващото селско стопанство и презастрояване на урбанизирани територии.\nРейтинг: 306 16:46, 23 окт 20 Весело\nКупуването на любов не се ли нарича с една друга дума?\n16:47, 23 окт 20\nРейтинг: 4893 16:51, 23 окт 20 Любопитно\nВ това число влиза ли Льотчика, който чинно си получава вече няколко месеца 50 лв. добавка към пенсията?\nРейтинг: 8 16:51, 23 окт 20 Неутрално\nПо малко от комунистите или отрочетата на Костов, като Дай България\nРейтинг: 4191 16:57, 23 окт 20 Весело\nПромяната на името от "Тодор" на "Теодор" явно е повлияла на езика, изразът с "огризките" е идиом за "кокала", а за баницата са "трохите". :-)\nИначе статията би спечелила от фокус, например върху неправомерната политическа употреба на държавните ресурси и служители по места.\nРейтинг: 7574 17:04, 23 окт 20 Неутрално\nСлед изборите може и да ги няма. А може да се наложи даже и огризките, един друг кабинет да си ги вземе.\nРейтинг: 905 17:30, 23 окт 20 Неутрално\nНе само избирателите трябва да внимават много! Трябва да внимават още повече тези дето си купуват любовта на избирателите с пари, защото от платената любов остават тежки ... венерически следи.\nРейтинг: 496 17:35, 23 окт 20 Любопитно\nТова което раздават в момента от ГРОБ е валутният резерв. Някой им е обещал до две години да влезем в еврозоната и тогава няма да ни трябва. Защо да не го изхарчат в аванс? Никой няма да ги обвини, че са го изхарчили за преминаването през ковид кризата...\nРейтинг: 1925 17:38, 23 окт 20 Неутрално\nДо коментар [#31] от "PisnaMi":\nИ как го прокара!? С вино или с бира? Въпросът с реалните граници беше концептуален за СДС.\nРейтинг: 424 17:55, 23 окт 20 Весело\nУмните и красивите да си напишат в предизборната програма, че ако гласуват за тях, ще намалят пенсиите , ще спрат детските за всички деца и ще орежат учителските заплати.\nАко ги изберат, да действат по програмата си\nГолям плач, че пенсионерите взели по 25 евро бонус. Ще ви приседнат или , че месечната пенсия на един милион пенсионери ще стане цели 150 евро\nРейтинг: 2420 18:13, 23 окт 20 Неутрално\nДо коментар [#20] от "Един вампир броди из Европа":бтв, обикновеното грипче вече е станало plague\n—цитат от коментар 33 на Моа Преател Тайпи\nМи щом Тръмп станА Линкълн. . .\nРейтинг: 2420 18:19, 23 окт 20 Неутрално\n—цитат от коментар 28 на Лопе де Вега\nА, и с триста може. Апетитът идва с яденето, а скоростта с . . . шофирането?\nРейтинг: 2418 18:19, 23 окт 20 Неутрално\n"Избирателите трябва много да внимават, когато им подхвърлят огризките от баницата, защото в деня след изборите това може да им струва много, много скъпо."Трябва да внимават още повече ако гласуват за чалга - босът Славчо, или не дай си Боже за "вуду - магьосниците " или "отровните " .......\nИли не дай Боже мутрата и шайката !\nРейтинг: 1847 18:53, 23 окт 20 Неутрално\nАвторът явно няма представа как се живее с 300 лева на месец.И ръси бисери.\nРейтинг: 698 20:57, 23 окт 20 Неутрално\nДе да бяха само жалките 50 пенсионерски лева, дето вече ги и сънувате! Цяла серия мерки за по-безболезнено преминаване през кризата са - на хора, фирми, отрасли...\nАко следваме вашата логика, то всичко добро, което едно правителство прави за народа си, е купуването му с оглед на следващите избори.\nНорман вече го обясни - ГЕРБ правели добро за хората, щото за разлика от другите партии нямали идеология. Но той си е типичен представител на партията си - същата, която в името на идеологията си три пъти при социализъма и поне два пъти след него фалира България; която въздигаше в култ мизерията - и в обичайния смисъл на думата, и духовната; която в името на идеологията си изтребваше българския народ.\nИ да, прави сте - ГЕРБ не просто купуват ХОРАТА, те вече са ги купили. За изборите. Действащото правителство има това предимство, че за него предизборната кампания трае през целия му управленски период.\nИнтересно обаче, защо нито Луканов, нито Виденов, нито Станишев успяха да купят хората по време на управлението си.\nА вашата рецепта няма да проработи - толкова пъти я декларираха по-глупавите ви другарчета, че наизуст я научихме: трябва да се направи така, че да му е зле на тъпия български народ, който се състои от 80% олигофрени, та да се научи за кого да гласува.\nДаже и да успеете да го постигнете, И ТОЗИ ПЪТ хората ще са наясно, на кого го дължат. А ако започнат да забравят, ние ще им припомняме.